Աութսորսինգ

**Աութսորսինգ** (), ձեռնարկությունների՝ արտաքին մատակարարներին սեփական բիզնես գործընթացների մի մասի կառավարումը փոխանցելու պրակտիկա։

Աութսորսինգը երբեմն ներառում է աշխատակիցների և ակտիվների տեղափոխում մի ընկերությունից մյուսը:

*Աութսորսինգ* տերմինը, որի հիմքը *արտաքին ռեսուրսավորում* արտահայտությունն է, առաջացել է ոչ ուշ, քան 1981 թվականը, այն ժամանակ, երբ Միացյալ Նահանգներում արդյունաբերական աշխատատեղերը տեղափոխվում էին արտասահման՝ նպաստելով փոքր, արդյունաբերական քաղաքների տնտեսական և մշակութային փլուզմանը։ Որոշ համատեքստերում օգտագործվում է նաև խելացի աղբյուր տերմինը։

Հայեցակարգը, որն ըստ The Economist շաբաթաթերթի «տարածում է ստացել Երկրորդ համաշխարհային պատերազմի ժամանակներից ի վեր», հաճախ ներառում է բիզնես (օրինակ՝ հարկեր) կամ ոչ հիմնական գործընթացներում, ինչպիսիք են արտադրությունը, հաստատությունների կառավարումը, զանգերի կենտրոնի/զանգերի կենտրոնի աջակցությունը:

Հանրային ծառայությունների վերահսկողությունը մասնավոր ձեռնարկություններին հանձնելու պրակտիկան (սեփականաշնորհում) նույնպես կարող է որակվել որպես աութսորսինգ:

Աութսորսինգը ներառում է ինչպես օտարերկրյա, այնպես էլ տեղական կազմակերպությունների հետ պայմանագրերի կնքում, և, հետևաբար, չպետք է շփոթել օֆշորինգի հետ, որը բիզնեսի տեղափոխումն է այլ երկիր: Գործնականում հասկացությունները կարող են փոխկապակցվել, այսինքն՝ օֆշորային աութսորսինգ։

## Մոտիվացիա
Համաշխարհային աշխատանքային արբիտրաժը կարող է մեծ ֆինանսական խնայողություններ ապահովել միջազգային աշխատուժի ցածր դրույքաչափերից, ինչը կարող է լինել օֆշորինգի հիմնական դրդապատճառ: Ծախսերի խնայողությունները կարող են նաև խթանել աութսորսինգը: 2015 թվականից ի վեր անուղղակի եկամուտների ստացումը դառնում է լրացուցիչ դրդապատճառներ աութսորսինգն ընտրելու համար:

Մյուս շարժառիթը շուկա դուրս գալու արագությունն է: DuPont կազմակերպության տեղեկատվական տեխնոլոգիաների կառավարման գլխավոր տնօրեն Սինդա Հալմանի 4 միլիարդ դոլար արժողությամբ և Computer Sciences Corporation-ի, Accenture-ի հետ կնքված 10-ամյա աութսորսինգի պայմանագրի միջոցով կողմերը խուսափել են 0-ից գործընթաց ստեղծելուց, եթե դա արվեր սեփական աշխատողների միջոցով:

Աութսորսինգը կարող է թույլ տալ բյուջեի ավելի մեծ ճկունություն և վերահսկողություն՝ հնարավորություն տալով կազմակերպություններին վճարել անհրաժեշտ ծառայությունների համար, երբ դրանց կարիք կա, ինչպես նաև թույլ է տալիս մասնագիտացված անձնակազմի աշխատանքի ընդունման և վերապատրաստման կրճատում, ինչպես նաև գործառնական ծախսերի և ռիսկերի նվազեցում:

«Արա այն, ինչ անում ես լավագույնը, իսկ մնացածը աութսորսիր» խոսքը դարձել է ճանաչված խոսք, որն առաջին անգամ «զարգացրել է» կառավարման խորհրդատու Փիթեր Դրաքերը 1990-ականներին: Կարգախոսը հիմնականում օգտագործվում էր աութսորսինգը որպես կենսունակ բիզնես ռազմավարություն քարոզելու համար: Ըստ Դրաքերի՝ ընկերությունը պետք է ձգտի աութսորինգի պայմանագիր կնքել միայն այն ոլորտներում, որոնցից ուժեղ չէ։

Աութսորսինգի և տվյալ ոլորտների մասնագետների ներքին անձակազմ հավաքագրելու միջև ամենամեծ տարբերությունը կապված է սեփականության տարբերության հետ. աութսորսինգը սովորաբար ենթադրում է բիզնես գործընթացների ինտեգրում այլ կազմակերպության ներքո, որին հաճախորդի բիզնեսը ունի նվազագույն վերահսկողություն: Սա պահանջում է աութսորսինգային հարաբերությունների կառավարման օգտագործում[:

## Պատմություն
### 20-րդ դար
1950-ական և 1960-ական թվականներին կառավարման դիրքերի ավելացումից հետո կորպորացիաները պարզել են, որ շարժունություն և հավելյալ շահույթ կարելի է ստանալ՝ կենտրոնանալով հիմնական ուժեղ կողմերի վրա և 1970-ական և 1980-ական թվականները սկզբավորել են աութսորսինգի գործընթացին:

Kodak-ի՝ 1989 թվականին «իր տեղեկատվական տեխնոլոգիաների համակարգերի մեծ մասի աութսորսինգին» հաջորդել են այլ օրինակներ1990-ականների ընթացքում:

2013 թվականին Աութսորսինգային Կազմակերպությունների Միջազգային Ասոցիացիան ճանաչել է Electronic Data Systems Corporation-ի առաջարկած Morton H. Meyerson- բիզնես մոդելը[3], որն ի վերջո հայտնի է դարձել որպես աութսորսինգային գործընթաց։

#### ՏՏ ծառայությունների օֆշորային աութսորսինգ
ՏՏ ծառայությունների օֆշորավորման աճը, թեև համընդհանուր ընդունված չէ ինչպես դուստր ձեռնարկությունների, այնպես էլ արտաքին ընկերությունների կողմից (օֆշորային աութսորսինգ), կապված է մեծ քանակությամբ հուսալի և մատչելի կապի ենթակառուցվածքների առկայության հետ, որոնք հետևում են 1990-ականների վերջի հեռահաղորդակցությանը և ինտերնետի ընդլայնումը։ Ծառայությունները, որոնց համար շահավետ է ցածր գնով երկրներից օգտվելը, ներառում են.

* ադմինիստրատիվ գործընթացներ, ինչպիսիք են ֆինանսների կառավարում, հաշվապահական հաշվառում, մարդկային ռեսուրսների կառավարում և իրավաբանություն,
* զանգերի կենտրոններ և հաճախորդների սպասարկմանն առնչվող բաժիններ, ինչպիսիք են մարքեթինգային և վաճառքի ծառայություններ,
* ՏՏ ենթակառուցվածքի և հավելվածների մշակում,
* ինժեներական աջակցություն, արտադրանքի նախագծում, հետազոտություն, մշակում և վերլուծություն։

### 21-րդ դարի սկիզբ
21-րդ դարի սկզբին ձեռնարկությունները գնալով ավելի շատ էին աութսորսինգային պայմանագրեր կնքում իրենց երկրից դուրս գտնվող մատակարարների հետ, որոնք կոչվում են օֆշորինգ կամ օֆշորային աութսորսինգ: Հետագայում ի հայտ եկան այլ տարբերակներ, այդ թվում՝ մերձշորինգ, քրաուդսորսինգ, բազմասորսինգ, ռազմավարական դաշինքներ/ռազմավարական գործընկերություններ, ռազմավարական աութսորսինգ:

Forbes կայքը ԱՄՆ-ի 2016 թվականի նախագահական ընտրությունները համարել է «աութսորսինգ արդյունաբերության համար ամենախանգարող փոփոխությունների ամբողջությունը», հատկապես քարոզարշավում ընդգծված «ներդրումներ Ամերիկայում» թարմացված նպատակը։

Մեծ Բրիտանիայի կառավարության քաղաքականությունում նշվում է, որ որոշ ծառայություններ պետք է մնան իրենց երկրի ներսում՝ որպես օրինակ բերելով քաղաքականության մշակումը, հարկային ծախսերի տնօրինումը և որոշակի կարևոր գիտելիքների պահպանումը: Ուղեցույցում ասվում է, որ հատուկ չափանիշները պետք է կարգավորեն նման ծառայությունների նույնականացումը, և որ «մնացած ամեն ինչ» կարող է աութսորս լինել այլ երկրի կազմակերպության:

## Հետևանքներ
### Կատարողականի չափում

Ծրագրային ապահովման որակի չափանիշների վրա կենտրոնանալը լավ միջոց է՝ հետևելու, թե որքանով է լավ աշխատում նախագիծը:

### Կառավարման գործընթացներ
Գլոբալիզացիան և մատակարարման բարդ շղթաները, բարձրագույն ղեկավարության և արտադրական բաժնի աշխատակիցների միջև ավելի մեծ ֆիզիկական հեռավորության հետ մեկտեղ, հաճախ պահանջում են կառավարման մեթոդոլոգիաների փոփոխություն, քանի որ ստուգումն ու հետադարձ կապը կարող են լինել ոչ այնքան հաճախակի, որքան ներքին գործընթացներում: Սա հաճախ պահանջում է հաղորդակցման նոր մեթոդների յուրացում, ինչպիսիք են ժամանակի կառավարման նոր մեթոդների մշակում, ինչպիսիք են ժամանակի հետագծման ծրագրակազմ, ծախսերի և ժամանակացույցի գնահատման նոր գործիքների մշակում, ինչպիսիք են ծախսերի գնահատման ծրագրակազմը:

«Անցումային մեթոդաբանություն» տերմինը նկարագրում է երկու կողմերի միջև գիտելիքների, համակարգերի և գործառնական կարողությունների «տեղափոխման» գործընթացը։

#### Հաղորդակցություն և հաճախորդների սպասարկում
Զանգերի կենտրոնի աութսորսինգի ոլորտում, հատկապես, երբ զուգակցվում է օֆշորինգի հետ, գործակալները կարող են խոսել տարբեր լեզվական առոգանություններով, ինչպիսիք են շեշտադրումներ, ֆրազիալոգիա, ինչը կարող է խանգարել խոսքի ըմբռնմանը:

#### Կառավարում
1979 թվականին Նոբելյան մրցանակի դափնեկիր Օլիվեր Ուիլյամսոնը գրել է, որ կառավարման կառուցվածքը այն «շրջանակն է, որը որոշում է գործարքի ամբողջականությունը», և որ «քանի որ պայմանագրերը բազմազան են և բարդ, կառավարման կառույցները տարբերվում են գործարքի բնույթից»: Թենեսիի համալսարանի հետազոտողները 2003 թվականից ուսումնասիրում են բարդ աութսորսինգային հարաբերությունները: Ռազմավարական աութսորսինգի վերաբերյալ զարգացող մտածողությունը կենտրոնանում է պայմանագրային կառուցվածքի ստեղծման վրա, որտեղ կողմերը շահագրգռված են կառավարելու հաճախ խիստ բարդ բիզնես պայմանավորվածությունները ավելի համագործակցային, համահունչ, ճկուն։

#### Անվտանգություն
Անվտանգության նվազեցումը կարող է առաջանալ նույնիսկ երբ «աութսորսինգ» արված անձնակազմը փոխում է իր իրավական կարգավիճակը, բայց ոչ իր աշխատելաոճը:

2005 թվականի ապրիլին Citibank-ի չորս հաճախորդներից 350,000 ԱՄՆ դոլարի գողության դեպք է տեղի ունեցել, երբ զանգերի կենտրոնի աշխատակիցները ձեռք են բերել հաճախորդների հաշիվների գաղտնաբառերը և գումարը փոխանցել կեղծ անուններով բացված իրենց սեփական հաշիվներին: Citibank-ը չի իմացել խնդրի մասին, քանի դեռ ամերիկացի հաճախորդները չեն նկատել իրենց հաշիվների հետ եղած անհամապատասխանությունները և հայտնել բանկին։

## Խնդիրներ
Մի շարք աութսորսինգներ և օֆշորինգներ, որոնք համարվում էին ձախողումներ, հանգեցրել են հակադարձումների, որոնք ազդարարվել են այնպիսի տերմինների ի հայտ գալու, ինչպիսին է օրինակ ինսորսինգը:

Համաձայն Deloitte Consulting կազմակերպության 2005 թվականի հետազոտության, ընկերությունների մեկ քառորդը, որոնք առաջադրանքներ էին աութսորս արել իրենց, փոխել են իրենց ռազմավարությունը:

Այս հակադարձումները, սակայն, չվերացրին վնասը։ Հաճախ նոր գործարաններ.

* գտնվում էին տարբեր տեղեր,
* կարիք ունեին տարբեր հմտությունների խումբ,
* ավելի շատ էին օգտագործում ավտոմատացում։

ԱՄՆ-ի և արևմտյան այլ տերությունների հասարակական կարծիքը, որոնք հակադրվում են աութսորսինգին, հատկապես ամրապնդվել է 2007-2008 թվականների ֆինանսական ճգնաժամի հետևանքով գործազրկության կտրուկ աճով: 2000 թվականից մինչև 2010 թվականը ԱՄՆ-ն ունեցել է 687,000 աշխատատեղերի զուտ կորուստ՝ կապված աութսորսինգի հետ՝ հիմնականում համակարգիչների և էլեկտրոնիկայի ոլորտում: Հասարակության հիասթափությունը աութսորսինգից ոչ միայն առաջացրել է քաղաքական արձագանքներ, ինչպես երևում է 2012-ի ԱՄՆ նախագահական արշավներում, այլ նաև ընկերությունների մոտ ավելի մեծ դժկամություն է առաջացրել աութսորսինգի կամ օֆշորում աշխատատեղերի ընտրության հարցում:

2016թ. Deloitte կազմակերպության հետազոտությունը ցույց է տվել, որ ընկերություններն այլևս չեն ցանկանում աութսորսինգ անել: Այդ հետազոտությունը բացահայտել է երեք միտում.

* Ընկերություններն ընդլայնում են իրենց մոտեցումը աութսորսինգի նկատմամբ, քանի որ նրանք սկսում են այն դիտել ավելին, քան ծախսերի կրճատման պարզ խաղ:
* Կազմակերպությունները «վերասահմանում են աութսորսինգային հարաբերությունների մեջ մտնելու և դրանից բխող ռիսկերը կառավարելու ուղիները»:
* Կազմակերպությունները փոխում են իրենց հարաբերությունները աութսորսինգ պրովայդերների հետ կառավարելու ձևը՝ «առավելագույնի հասցնելու այդ հարաբերությունների արժեքը»:

#### Կառավարության արձագանքը
Ի պատասխան ռեցեսիայի՝ ԱՄՆ նախագահ Բարաք Օբաման 2011 թվականին սկսել է SelectUSA ծրագիրը: 2012 թվականի հունվարին նա Սպիտակ տան «Ամերիկյան աշխատատեղերի ապահովագրման» ֆորումում հանդես է եկել Ամերիկայում ներդրումներ կատարելու համար գործողությունների կոչով: Օբաման հանդիպել է Otis Elevator-ի, Apple-ի, DuPont-ի, Master Lock-ի և այլ ընկերությունների ներկայացուցիչների հետ, որոնք աշխատատեղեր են ստեղծել կամ զգալի ներդրումներ են կատարել ԱՄՆ-ում:

### Գլոբալիզացիան և սոցիալ-տնտեսական հետևանքները
#### Արդյունաբերականացում
Աութսորսինգը նպաստել է գլոբալ անհավասարությունների հարթեցմանը, քանի որ այն հանգեցրել է համաշխարհային հարավում ինդուստրիալացման և գլոբալ հյուսիսում ապաարդյունաբերականացման ընդհանուր միտումների:

Ոչ բոլոր արտադրություններն են, որ հարկավոր է վերադառնան ԱՄՆ, քանի որ Չինաստանում, Հնդկաստանում և այլ երկրներում միջին խավի աճը շուկաներ է ստեղծել այդ երկրներում արտադրվող ապրանքների համար։ Ինչպես ԱՄՆ-ն ունի *«Պատրաստված է ԱՄՆ-ում»* ծրագիր, այնպես էլ այլ երկրներ աջակցում են տեղական արտադրության արտադրանքին: Տեղայնացումը՝ տեղական շուկայի համար արտադրանքի արտադրության գործընթացը, որոշակի արտադրություն օֆշորում պահելու և դրա մի մասը հետ բերելու մոտեցում է:

#### Իրավական խնդիրներ
Օֆշորային ծրագրային ապահովման աշխատանքների հետազոտությունը և զարգացումը նշանակում է, որ A ընկերությունը ծրագրային ապահովման մշակման պատասխանատվությունը ամբողջությամբ կամ մասամբ հանձնում է B ընկերությանը, որի գտնվելու վայրը գտնվում է A ընկերության ազգային իրավասության սահմաններից դուրս: Օֆշորային ծրագրային ապահովման մշակման ակտիվի տնտեսական արժեքը առավելագույնի հասցնելը մեծապես կախված է այն բանից, թե ինչպես լավագույնս օգտագործել իրավական կարգավորումների առկա ձևերը՝ մտավոր իրավունքները պաշտպանելու համար: Եթե ​​վաճառողին չի կարելի վստահել առևտրային գաղտնիքները պաշտպանելու հարցում, ապա օֆշորային ծրագրային ապահովման մշակման ռիսկերը կարող են գերազանցել դրա հնարավոր օգուտները: Հետևաբար, կարևոր է վերանայել պոտենցիալ օֆշորային մատակարարի մտավոր սեփականության քաղաքականությունը։

## Օրինակներ
* 2003թ.-ին Պրոկտեր Էնդ Գեմբլին աութսորսավորել է իր հաստատությունների կառավարման աջակցությունը, սակայն դա չէր ներառում օֆշորավորում:
* Դելլը 2001 թվականին օֆշոր է ունեցել Հնդկաստանում, սակայն դա վերացել է, քանի որ «հաճախորդները գոհ չէին նախնական պայմանավորվածությունից…»:

### Մարքեթինգային աութսորսինգ
*Մարքեթինգային աութսորսինգ* տերմինը օգտագործվել է Բրիտանիայում՝ ցույց տալու մարքեթինգային աշխատանքների աութսորսինգը: Դրա շարժառիթը եղել է.

* ծախսերի կրճատումը,
* մասնագիտացված աշխատանքը,
* կատարման արագությունը,
* կարճաժամկետ անձնակազմի ավելացումը։

#### Տեխնոլոգիական ճնշումներ
Արդյունաբերության վերլուծաբանները հայտնաբերել են ռոբոտային գործընթացների ավտոմատացման () ծրագրակազմ և, մասնավորապես, արհեստական ​​ինտելեկտի վրա հիմնված ընդլայնված ինքնակառավարվող ծրագրակազմ որպես պոտենցիալ սպառնալիք արդյունաբերության համար: Կարճաժամկետ հեռանկարում, սակայն, հավանական է, որ քիչ ազդեցություն լինի, քանի որ գոյություն ունեցող պայմանագրերն ընթանում են իրենց հունով. խելամիտ է ակնկալել, որ ծախսերի արդյունավետության և նորարարության պահանջարկը կհանգեցնի փոփոխությունների պայմանագրերի երկարաձգման կետում, քանի որ բիզնես գործընթացների ավտոմատացման պայմանագրի միջին տևողությունը 5 տարի կամ ավելի է։

## Ծանոթագրություններ

## Ընթերցանության նյութեր
* 
* 
*Grela, G., & Hofman, M. (2021). Does insourcing of processes pay off?. ''Journal of Global Operations and Strategic Sourcing''.

## Արտաքին հղումներ

Կատեգորիա:Աշխատանք
Կատեգորիա:Աշխատանքային իրավունք
Կատեգորիա:Բիզնես
Կատեգորիա:Բիզնես իրավունք
Կատեգորիա:Բիզնես տնտեսագիտություն
Կատեգորիա:Գլոբալացում
Կատեգորիա:Զբաղվածություն
Կատեգորիա:Լոգիստիկա
Կատեգորիա:Ծառայություններ (տնտեսագիտություն)
Կատեգորիա:Կազմակերպչական հոգեբանություն
Կատեգորիա:Կորպորատիվ կառավարում
Կատեգորիա:Ձեռնարկություններ
Կատեգորիա:Մարդկային ռեսուրսների կառավարում
Կատեգորիա:Մարքեթինգ
Կատեգորիա:Մենեջմենթ
Կատեգորիա:Միջազգային առևտուր
Կատեգորիա:Միջազգային բիզնես
Կատեգորիա:Միջազգային տնտեսագիտություն
Կատեգորիա:Պայմանագրեր
Կատեգորիա:Ռազմավարական մենեջմենթ
Կատեգորիա:Տեղեկատվական տեխնոլոգիաներ
Կատեգորիա:Տնտեսագիտական տերմիններ
Կատեգորիա:Տնտեսագիտություն
Կատեգորիա:Տնտեսական խնդիրներ
Կատեգորիա:Տնտեսություն
Կատեգորիա:Ֆինանսներ